19dd7345537380202772477a4ae94152
Til Bolius  
  
 Jeg har borebiller og forsikring antyder at hvis jeg bare lod stå til SÅ dækker de, men da træet ikke er gennem ædt dækker de ikke. Kan det passe?

Vh DN


Borebiller - kan det passe at forsikring først dækker hvis jeg lader stå til så længe at træet svækkes?
bolius.dk
2021.17
Hej DN

Jeg tror ikke forsikringen mener, at hvis du bare lader stå til vil de dække.

Uden at kende dine forsikringsvilkår vil jeg tro, at der står at der dækkes for trænedbrydende insekter, hvis der er risiko for at konstruktionen er svækket.

Jeg kunne forstille mig, at forsikringen har sendt en taksator til jer for at kigge på angrebet og for at vurderer om træet har mistet bæreevnen, hvilket så er blevet vurderet at det ikke har.

Så derfor er det nu ”kun” en vedligeholdelsessag. Dvs. det er boligejerens eget ansvar at sørge for at få angrebet stoppet og sikre at der ikke kommer et nyt angreb.

Man kan ikke have en forventning om at forsikringsselskabet vil dække hvis du bare lader stå til. Tværtimod.

Når alt dette er sagt kan det så undre mig lidt at forsikringsselskabet helt skråsikkert kan sige at der ikke er sket skade i en sådan grad at træet er svækket. Jeg ville mene at det krævede at man skar et stykke af træværket over, for at se hvordan tværsnittet så ud og på den måde sikre sig at bæreevnen af træet stadig var intakt. .  

